17. júlí

17. júlí er 198. dagur ársins (199. á hlaupári) samkvæmt gregoríska tímatalinu. 167 dagar eru eftir af árinu.

 Atburðir 
 330 f.Kr. - Daríus 3. var myrtur af Bessusi landstjóra í Baktríu.
 561 - Jóhannes 3. varð páfi.
 1086 - Knútur Danakonungur, Benedikt bróðir hans og fleiri voru myrtir í dómkirkjunni í Óðinsvéum eftir að kirkjugrið höfðu verið rofin.
 1203 - Krossfararriddarar úr Fjórðu krossferðinni réðust á Konstantínópel, lögðu borgina undir sig og rændu og rupluðu. Alexíus 3. Angelus Býsanskeisari flúði borgina og fór í útlegð.
 1212 - Orrustan við Navas de Tolosa. Kristnu konungsríkin á Spáni unnu öruggan sigur á Almóhödum.
 1310 - Friðarsamningar voru undirritaðir í Helsingjaborg milli Svía, Dana og Norðmanna. 
 1328 - Davíð, krónprins Skotlands (síðar Davíð 2.) giftist Jóhönnu, dóttur Játvarðs 2. Englandskonungs. Hann var þá fjögurra ára en brúðurin nýorðin sjö ára.
 1385 - Karl 6. Frakkakonungur gekk að eiga Ísabellu af Bæjaralandi.
 1429 - Karl 7. var krýndur konungur Frakklands í Reims.
 1453 - Hundrað ára stríðinu lauk með sigri Frakka í orrustunni við Castillon.
 1505 - Norska ríkisráðið dæmdi Kai von Ahlefeldt frá hirðstjórn á Íslandi.
 1601 - Elísabet, dóttir Tycho Brahe, giftist aðalsmanninum Franz Tengnagel í Prag.
 1676 - Eiturmálið komst í hámæli í Frakklandi þegar Marie-Madeleine-Marguerite d'Aubray var tekin af lífi fyrir að hafa myrt föður sinn og bræður með eitri.
 1683 - Orrustunni um Penghu lauk á Taívan.
 1695 - Skotlandsbanki var stofnaður.
 1743 - Sunnefumál: Sunnefa Jónsdóttir lýsti því yfir á Alþingi að Hans Wium sýslumaður væri faðir að barninu sem hún ól á meðan hún var fangi hans, en ekki Jón bróðir hennar.
 1751 - Innréttingarnar, hlutafélag um eflingu iðnaðar á Íslandi, voru stofnaðar á Þingvöllum að frumkvæði Skúla Magnússonar landfógeta.
 1761 - Fyrsti áfangi Bridgewater-skurðarins var opnaður í Bretlandi.
 1762 - Katrín 2. varð einvaldur í Rússlandi eftir að Pétur 3. var myrtur.
 1897 - Gullæðið í Klondike hófst.
 1918 - Nikulás 2. Rússakeisari, kona hans og börn ásamt þjónustufólki tekin af lífi í Ekaterínburg í Rússlandi.
 1930 - Þýska loftskipið Graf Zeppelin kom til Íslands og flaug yfir alla suðurströnd landsins. Það kom aftur ári síðar.
 1932 - Á Skólavörðuholti í Reykjavík var afhjúpuð stytta af Leifi heppna Eiríkssyni. Styttan var gjöf Bandaríkjamanna til Íslendinga í tilefni af þúsund ára afmæli Alþingis árið 1930.
 1936 - Spænska borgarastyrjöldin hófst.
 1942 - Orrustan um Stalingrad hófst.
 1945 - Potsdam-ráðstefnan hófst. Þar hitust Harry S Truman Bandaríkjaforseti, Jósef Stalín, leiðtogi Sovétríkjanna og Winston Churchill, forsætisráðherra Bretlands. Fundur þeirra stóð til 2. ágúst.
 1946 - Fyrsti landsleikur Íslands í knattspyrnu var leikinn í Reykjavík og voru Danir andstæðingarnir. Leiknum lauk með sigri Dana, 3:0. 
 1963 - Minjasafnið á Akureyri  héraðs- og byggðasafn Eyfirðinga, opnaði formlega við Aðalstræti 58 á Akureyri
 1969 - Bing Crosby leikari og söngvari kom til Íslands og dvaldist í nokkra daga við laxveiðar.
 1971 - Ítalía og Austurríki gerðu með sér samning um Suður-Týról.
 1975 - Mannað Appollógeimfar tengdist mönnuðu Sojúsgeimfari á braut um jörðu.
 1976 - Sumarólympíuleikar voru settir í Montréal.
 1979 - Einræðisherrann Anastasio Somoza Debayle í Níkaragva sagði af sér og flúði til Miami.
 1980 - Saddam Hussein var valinn forseti Íraks.
 1981 
 Tvær göngubrýr á Hyatt Regency-hótelinu í Kansas City hrundu með þeim afleiðingum að 114 manns létust.
 Ísraelsher gerði sprengjuárás á byggingar í Beirút með þeim afleiðingum að 300 óbreyttir borgarar létust. Aðgerðin var fordæmd um allan heim.
 1987 - Dow Jones-vísitalan náði 2.500 stigum í fyrsta sinn við lokun markaða.
 1989 
 Langferðabíll með 27 farþega hrapaði niður í 40 metra djúpt gil er hann fór út af veginum á Möðrudalsöræfum. Farþegarnir voru norrænir jarðfræðingar og sluppu flestir þeirra lítt meiddir.
 Bandaríska sprengjuflugvélin Northrop Grumman B-2 Spirit flaug jómfrúarflug sitt.
 Austurríki sótti um aðild að Evrópubandalaginu.
 1991 - Arnór Guðjohnsen jafnaði afrek Ríkharðs Jónssonar með því að skora fjögur mörk í landsleik í knattspyrnu gegn Tyrkjum.
 1992 - Slóvakíska þingið lýsti yfir sjálfstæði Slóvakíu.
 1994 - Brasilía sigraði Heimsmeistaramót landsliða í knattspyrnu karla með 3-2 sigri á Ítalíu eftir vítaspyrnukeppni.
 1995 - Samsetta Nasdaq-vísitalan lokaði í yfir 1000 stigum í fyrsta sinn.
 1996 
 Samband portúgölskumælandi landa var stofnað.
 TWA flug 800 sprakk undan strönd Long Island í Bandaríkjunum. Allir um borð, 230 manns, fórust.
 1998 
 Bandaríska kvikmyndin Það er eitthvað við Mary var frumsýnd.
 120 lönd samþykktu stofnun Alþjóðlega sakamáladómstólsins.
 Jarðneskum leifum Nikulásar 2. Rússakeisara og fjölskyldu hans var komið fyrir í kapellu í Sankti Pétursborg.
 Jarðskjálfti reið yfir Papúu Nýju-Gíneu með þeim afleiðingum að yfir 2000 létust.
 1998 - Blóðbaðið í Klečka hófst.
 2000 - Bashar al-Assad varð forseti Sýrlands.
 2002 - Apple gaf út safn netþjónshugbúnaðar, .Mac.
 2006 - Sjávarflóð í kjölfar neðansjávarjarðskjálfta við eyjuna Jövu í Indónesíu olli dauða 630 manns.
 2007
 Á alþjóðaflugvellinum Congonhas-São Paulo í Brasilíu rann farþegaþota út af flugbraut, yfir stóra umferðaræð á háannatíma og inn í vöruhús, þar sem hún sprakk. Allir um borð og nokkrir aðrir létust, samtals yfir 190 manns.
 Öflugur jarðskjálfti í Niigata í Japan olli bruna í stærsta kjarnorkuveri heims, Kashiwazaki-Kariwa-kjarnorkuverinu.
 2009 - 9 létu lífið í tveimur sjálfsmorðssprengjuárásum í Jakarta í Indónesíu.
 2011 - Japan sigraði HM kvenna 2011 með sigri á liði Bandaríkjanna.
 2012 - Rauði krossinn lýsti því yfir að borgarastyrjöld væri hafin í Sýrlandi og þar með gildistöku alþjóðlegra mannúðarlaga.
 2014
 Malaysia Airlines flug 17, með 298 manns innanborðs, var skotin niður yfir austurhluta Úkraínu.
 Ísraelsher gerði innrás í Gasaströndina. 
 Íþróttafélagið Mílan var stofnað á Selfossi.
 2015 - Miklir skógareldar hófust í nágrenni Aþenu á Grikklandi vegna hitabylgju.
 2018 
 Frakkar sigruðu Króatíumenn í úrslitaleik heimsmeistaramóti landsliða í knattspyrnu karla og hrepptu heimsmeistaratitilinn í annað skipti í sögu keppninnar.
 Stærsti tvíhliða viðskiptasamningur sögunnar var undirritaður milli Evrópusambandsins og Japans.
 2019 – Eiturlyfjabaróninn Joaquín "El Chapo" Guzmán var dæmdur í lífstíðarfangelsi og 30 ár að auki.

 Fædd 
 607 - Alí ibn Abu Talib, fylgismaður Múhameðs (d. 661).
 1674 - Isaac Watts, enskt sálmaskáld (d. 1748).
 1744 - Elbridge Gerry, bandarískur stjórnmálamaður (d. 1814).
 1814 - Amanz Gressly, svissneskur jarðfræðingur (d. 1865).
 1846 - Eiríkur Briem, íslenskur stjórnmálamaður (d. 1929).
 1880 - Héctor Rivadavia Gómez, úrúgvæskur knattspyrnuforkólfur (d. 1931).
 1883 - Mauritz Stiller, sænskur leikstjóri (d. 1928).
 1888 - Shmuel Yosef Agnon, ísraelskur rithöfundur og Nóbelsverðlaunahafi (d. 1970).
 1899 - James Cagney, bandarískur leikari (d. 1986).
 1909 - Guðmundur Í. Guðmundsson, íslenskur stjórnmálamaður (d. 1987).
 1917 - Phyllis Diller, bandarísk leikkona og grínisti (d. 2012).
 1931 - Caroline Graham, enskt leikskáld.
 1935 - Donald Sutherland, kanadískur leikari.
 1938 - Bragi Kristjónsson, íslenskur bóksali.
 1939 - Ali Khamenei, æðstiklerkur Írans.
 1947 - Camilla, hertogaynja af Cornwall.
 1948 - Ögmundur Jónasson, íslenskur stjórnmálamaður.
 1949 - Geezer Butler, breskur bassaleikari.
 1952 - David Hasselhoff, bandariskur leikari.
 1954 - Angela Merkel, þýskur stjórnmálamaður og kanslari Þýskalands frá 2005.
 1955 - Valgerður Gunnarsdóttir, íslenskur skólameistari.
 1961 - António Costa, forsætisráðherra Portúgals.
 1963 - Ólafur Þór Gunnarsson, íslenskur stjórnmálamaður.
 1966 - Ármann Kr. Ólafsson, íslenskur stjórnmálamaður.
 1970 - Gavin McInnes, breskur fjölmiðlamaður.
 1976 - Anders Svensson, saenskur knattspyrnuleikari.

 Dáin 
 855 - Leó 4. páfi.
 924 - Játvarður eldri Englandskonungur.
 1048 - Benedikt 9. páfi.
 1086 - Knútur helgi Danakonungur (f. um 1043).
 1210 - Sörkvir yngri Karlsson, Svíakonungur (f. 1164).
 1399 - Heiðveig, drottning (konungur) Póllands.
 1627 - Jón Þorsteinsson píslarvottur, íslenskur prestur (f. um 1570).
 1762 - Pétur 3. Rússakeisari (f. 1728).
 1790 - Adam Smith, skoskur heimspekingur og hagfræðingur (f. 1723).
 1793 - Charlotte Corday, frönsk byltingarkona (f. 1768).
 1845 - Charles Grey, jarl af Grey, forsætisráðherra Bretlands (f. 1764).
 1918 - Nikulás 2. Rússakeisari (f. 1868), Alexandra Fjodorovna keisaraynja (f. 1872) og börn þeirra: Olga Nikolaevna (f. 1895), Tatjana Nikolaevna (f. 1897), Anastasía Nikolaevna (f. 1901) og Alexei Nikolajevits (f. 1904).
 1928 - Giovanni Giolitti, ítalskur stjórnmálamaður (f. 1842).
 1944 - Guðmundur Finnbogason, íslenskur heimspekingur (f. 1873).
 1947 - (líklega]) Raoul Wallenberg, sænskur athafnamaður (f. 1912).
 1959 – Billie Holiday, bandarísk söngkona (f. 1915).
 1996 - Hringur Jóhannesson, íslenskur myndlistarmaður (f. 1932).
 2002 - Joseph Luns, hollenskur stjórnmálamaður (f. 1911).
 2005 - Edward Heath, breskur stjórnmálamaður (f. 1916).
 2009 - Walter Cronkite, bandarískur fréttamaður (f. 1916).
 2011 - Takaji Mori, japanskur knattspyrnumaður (f. 1943).

Flokkur:Júlí